S-753/2006

Mál þetta, sem dómtekið var í dag hefur lögreglustjórinn á Selfossi höfðað með ákæru á hendur Þ-kk-þgf Þ-kk-þgf, kt. 000000-0000, Hringbraut 2c, Hafnarfirði útgefinni 21. nóvember 2006 fyrir „fíkniefnabrot með því að hafa sunnudaginn 6. ágúst 2006, haft i vörslu sinni 3,44 gr. af hassi og 1,52 gr. af tóbaksblönduðu kannabisefni í klefa númer 214 í fangelsinu að Litla Hrauni, Eyrarbakka, en fangaverðir fundu fíkniefnin við leit í klefanum umrætt sinn.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, 75/1982, 13/1985, 68/2001 og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærði verði dæmdur til refsingar og til að sæta upptöku á framangreindum fíkniefnum (efnaskrá nr. 9823) samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði, sem kom fyrir dóminn í dag og óskaði ekki eftir verjanda, játaði brot sín fyrir dóminum. Játning hans er í samræmi við önnur gögn málsins og verður hann sakfelldur fyrir brot sín en þau eru í ákæru rétt færð til refsiákvæða. Ákærði hefur með háttsemi sinni unnið sér til refsingar.

Farið var með málið samkvæmt ákvæðum 125. gr. laga nr. 19/1991 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Samkvæmt sakavottorði ákærða hlaut hann 6 mánaða skilorðsbundinn dóm þann 21. október 2003 til þriggja ára í Héraðsdómi Reykjaness fyrir brot gegn 244., 244. sbr. 20., 231., 1. mgr. 257. gr. almennra hegningarlaga nr. 19/1940, brot gegn lögum um ávana- og fíkniefni nr. 65/1974 og umferðarlögum nr. 50/1987 og var sviptur ökurétti í 3 mánuði. Þann 15. júní 2004 hlaut ákærði 15 mánaða fangelsi í Héraðsdómi Reykjavíkur fyrir bort gegn 244. og 252. gr. almennra hegningarlaga nr. 19/1940. Þann 3. desember 2004 hlaut ákærði 2 mánaða fangelsisdóm í Héraðsdómi Suðurlands fyrir brot gegn 244. gr. almennra hegningarlaga nr. 19/1940. Þann 23. mars 2005 hlaut ákærði 3. mánaða fangelsisdóm í Héraðsdómi Reykjaness fyrir brot gegn lögum um ávana- og fíkniefni og 244. sbr. 20.gr., 244. og 263. gr. almennra hegningarlaga nr. 19/1940. Þann 29. júní 2005 hlaut ákærði dóm í Héraðsdómi Suðurlands fyrir brot gegn lögum um ávana- og fíkniefni nr. 65/1974 og ekki gerð sérstök refsing og þann 18. janúar 2006 hlaut ákærði 3. mánaða fangelsi í Héraðsdómi Reykjaness fyrir brot gegn 244. gr. almennra hegningarlaga nr. 19/1940. Ákærði fékk reynslulausn þann 26. apríl 2006 í eitt ár á eftirstöðvum refsingar 97 dögum en rauf skilyrði reynslulausnarinnar og afplánaði eftirstöðvarnar frá 18. júní 2006 til 23. september s.á. Ákærði hefur áður fengið reynslulausn en ítrekað rofið sett skilyrði reynslulausna og því afplánað fyrri dóma.

Með hliðsjón af sakarferli ákærða og þess að þrátt fyrir þungar refsingar og reynslulausn þá virðist ákærði ekki nýta sér þær heimildir til að láta af refsiverðri háttsemi sinni. Að þessu virtu þykir refsing ákærða hæfilega ákveðin fangelsi í einn mánuð en fresta skal fullnustu refsingarinnar og hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, sbr 4. gr. laga nr. 22/1955.

Ákærði sæti upptöku á fíkniefnum eins og greinir í dómsorði.

Ó-kk-nf H-kk-nf K-kk-nf sýslumaður sótti mál þetta.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, Þ-kk-nf Þ-kk-nf sæti fangelsi í einn mánuð en fresta skal fullnustu refsingarinnar og hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði sæti upptöku á 3,44 grömmum af hassi og 1,52 grömmum af tóbaksblönduðu kannabisefni.

Á-kvk-nf G-kvk-nf.